DGPOLING: proves de català, MAIG 2022 | Escola Municipal de Mallorquí\nPROVES LLENGUA CATALANA MAIG 2022\nNOVETAT 11/03/2022. CONVOCATÒRIA DE PROVES DE LLENGUA CATALANA DE MAIG DE 2022: informació general i d’inscripció\nDarrera actualització: 11 març 2022\nMitjançant la Resolució de la directora general de Política Lingüística de 4 de novembre de 2021, es van convocar les proves de l’any 2022 per obtenir els certificats oficials de coneixements de llengua catalana (BOIB núm. 153, de 6 de novembre).\nPosteriorment, es va publicar la Resolució de la directora general de Política Lingüística de 14 de febrer de 2022 per la qual es modifica el calendari de la convocatòria de maig de 2022 (BOIB núm. 27, de 19 de febrer).\nTermini d’inscripció per a les proves de la convocatòria de maig de 2022\nDel 17 al 30 de març de 2022\nInscripció telemàtica de la convocatòria de maig de 2022\nAbans d’iniciar el tràmit, llegiu atentament la informació general que hi ha a continuació i consultau les instruccions per al tràmit telemàtic d’inscripció que trobareu al final d’aquesta pàgina.\nInscripció presencial de la convocatòria de maig de 2022\nTrobareu el model de sol·licitud d’inscripció per a les proves de la convocatòria de maig de 2022 al final d’aquesta pàgina.\n— A la convocatòria de proves de maig de 2022 hi haurà proves dels nivells A2, B1, B2, C1 i C2, i de llenguatge administratiu.\n— Per inscriure’s a les proves dels certificats de coneixements generals (A2, B1, B2, C1 i C2) no s’ha d’acreditar cap nivell previ. Per inscriure’s a les proves del certificat de coneixements de llenguatge administratiu, s’ha d’acreditar, com a mínim, el nivell C1 de llengua catalana.\n— Les bases de la convocatòria estableixen que només és possible la inscripció a un sol certificat de coneixements generals. En canvi, s’admetrà alhora la inscripció al certificat del nivell C2 i al de llenguatge administratiu. En cas que faceu una inscripció a més d’un certificat general, convé que tingueu en compte el següent:\nNo es retornen les taxes de la inscripció dels nivells en què quedeu exclòs per inscripció a més d’un nivell, perquè no és un error imputable a l’Administració.\n— La inscripció es podrà fer de manera telemàtica o presencialment.\n— Consultau els motius de bonificació i exempció de la taxa d’inscripció i la documentació que s’ha de presentar per acreditar-los en el document «Bonificacions i exempcions de la taxa» al final d’aquesta pàgina.\n— Les proves es faran a les localitats següents: Ciutadella, Eivissa, Formentera, Inca, Manacor i Palma.\n— Els examinands seran convocats per a cada prova (escrita i oral) en crida única. Els qui no hi compareguin seran exclosos de la prova.\n— Totes les persones que es presentin a la prova escrita seran convocades a la prova oral.\n— No es guarda la puntuació de cap àrea per a pròximes convocatòries. Si alguna persona acredita una causa de força major, podrà sol·licitar que es li guardi la nota de la prova escrita, en cas que sigui apte, per a la convocatòria següent, en la qual només serà convocat a la prova oral.\n— Per ser apte de la prova, la puntuació mínima de cada àrea és de 60 punts. Consultau l’estructura, valoració i els models de les proves.\nDates de les proves de la convocatòria de maig de 2022\nTrobareu més informació als documents adjunts:\nResolució de la directora general de Política Lingüística per la qual es convoquen les proves de l’any 2022\nResolució de la directora general de Política Lingüística de 14 de febrer de 2022 de modificació de la Resolució de 4 de novembre de 2021 per la qual es modifica el calendari de la convocatòria de maig de 2022\nInformació sobre la inscripció de maig de 2022\nInstruccions per al tràmit telemàtic d’inscripció a les proves de català\nAtesa la situació d’alerta sanitària ocasionada per la covid-19, la Direcció General de Política Lingüística podrà, en qualsevol moment i mitjançant una resolució de la directora general que es publicarà en el Butlletí Oficial de les Illes Balears, modificar les bases de la convocatòria, incloent-hi el calendari, si les circumstàncies ho requereixen.\n**AVÍS. Per a la inscripció als cursos de llengua catalana, consultau el web de l’Institut d’Estudis Baleàrics: llengua.iebalearics.org


Fa uns dies, i després de llegir l’article sobre la opinió que té el regidor de la CUP, Enric Garriga, del “per què serveix un regidor” i des del més estricte respecte a la seva pobre manera de veure-ho, jo li diria al Sr. Regidor, per què serveix una Regidora.\nVaig tenir l’honor de governar 4 anys amb l’Esteve Orriols, per cert, en minoria, representant a TOTS els ciutadans de Vilanova i la Geltrú. Li puc dir que em va moure la vocació de servei a la comunitat, la renúncia al meu temps i la dedicació personal plena, això sí, sempre ‘’guanyant-me la vida’’ amb la meva professió, la docència.\nDoncs bé, jo definiria un regidor com la persona, que estimant la seva ciutat i posant sempre per davant la responsabilitat assumida, es dedica al servei dels seus conciutadans perquè des de l’àmbit que té assignat, els millori el seu dia a dia, pensin el que pensin i votin el que votin.\nCom li he dit, des del respecte, discrepo de la estèril explicació que en fa vostè i, més si pretén anar a les escoles explicant les bondats de la democràcia, amb arguments tan pobres i simplistes com els que ha exposat. Alhora, dissenteixo també, i em nego a admetre que 4 anys de govern, segons vostè: no serveixin ni per fer ni per canviar res, informi’s!; que només siguin per ocupar la cadira, amb el sentit pejoratiu que vostè li’n dóna i que només haguem contribuït a engreixar el partit, a través del qual vaig tenir l’honor d’arribar a l’Ajuntament.\nCom pot ser que afirmi ‘’jo sóc regidor i podria no fer res en tot el dia. Podria asseure’m al despatx i no sortir-ne ni parlar amb ningú. Podria no prendre cap decisió i no passaria res ”? Només sostenint això ja es veu la visió, esbiaixada, que té del servei públic i del que, per mi, va significar dedicar-me a la política municipal. És més, vostè menysté 40 anys de democràcia a la nostra ciutat, amb múltiples governs i persones que posa al mateix sac, per tal d’erigir-se, des de la superioritat moral que els caracteritza, garant de l’ètica al nostre consistori. Recordi que fa tan sols un 1 any que hi és.\nPer anar acabant i essent evident que la meva intenció no és polemitzar amb vostè, sí crec que era necessari que m’expliqués. Li demanaria abans però, si em pot contestar a un parell de preguntes com a ciutadana, no votant de la CUP, tot confiant en que vostè també governi per mi, ja que la ciutat és plural i diversa.\n1. On ha estat vostè en plena pandèmia i essent regidor de salut de la ciutat? A banda de fer un vídeo, força penós per cert, ha estat al costat del personal sanitari procurant-los material i assistència?\n2. Quin ha estat el seu paper en aquest any de govern al Consorci de Salut Penedès -Garraf?\nI finalment, si del que està és orgullós d’ocupar ‘’una cadira que estava feta per altres’’ procuri, ja que demostra molt poca serietat i rigor en l’article que ha escrit, ser-ne digne mereixedor, perquè com bé sap, aquesta va a càrrec de tots els vilanovins i vilanovines.\nPuri Santamaria, exregidora de l’Ajuntament de Vilanova i la Geltrú


escolarització – CEIP SA GARRIGA\nPublicat el listat definitiu d’alumnes admesos. També ho podeu consultar a la web d’escolarització , al següent link: Resultat procés Es poden venir a recollir els impresos de matrícula a partir d’avui (22 de juny) a les 11h i tornar-los omplerts, aportant tota la documentació necessària en els terminis establerts. Recordeu que els documents on […]\nFormalització matrícula 21-22\nLLISTES PROVISIONALS ADMISSIÓ 21-22\nPodeu consultar aquí les llistes provisional de punts de la baremació del procés d’admissió Les famílies tenen de dia 2 a dia 4 de juny per reclamacions. Podeu consultar amb el vostre codi la puntuació a la pàgina del Servei d’Escolarització, en el següent. enllaç ACCÉS AL WEB CAIB _ INFORMACIÓ I SOL·LICITUDS Les llistes també […]\nSOL·LICITUD PLAÇA CURS 21-22\nACCÉS AL WEB CAIB _ INFORMACIÓ I SOL·LICITUDS\nTríptic informatiu curs 21-22\nAqui podeu consultar el tríptic informatiu:\nJORNADA PORTES OBERTES_ABRIL 2021\nUs informem que dia 26 d’abril, us oferim una jornada de portes obertes. Serà una visita programada, en diferents grups per complir amb la normativa COVID-19. Heu de contactar amb el centre per reservar. Us esperem.


Mesoteràpia a Terrassa – Cos Únic\nLa mesoteràpia permet combatre la cel·lulitis i greix localitzats, a més de millorar l’aspecte de la teva pell tot eliminant les arrugues i aportant fermesa al teu rostre. Amb microinjeccions molt superficials, aquesta tècnica estètica combat l’envelliment facial i a més tonifica i millora la teva figura corporal activant el metabolisme.\nLa mesoteràpia facial és un tractament que s’aplica mitjançant microinjeccions molt superficials per a la prevenció de l’envelliment facial, per millorar les arrugues i per aconseguir la revitalització global del cutis de la cara.\nS’utilitzen agulles ultra fines amb les quals es realitzen múltiples puncions cutànies que indueixen una resposta de curació de la ferida produint nou col·lagen i elastina. Aquest nou col·lagen i elastina millora la qualitat i textura de la pell, aconseguint que se senti més suau i ferma i ajudant a corregir i difuminar l’arrugues i línies d’expressió, així com les marques deixades per l’acne. Aquest tractament també ajuda a la reparació de cicatrius quirúrgiques.\nCadascuna de les milers de petites ferides punxants indueixen l’alliberament de factors de creixement que inicien el procés de cicatrització de la ferida. Aquests factors estimulen l’alliberament de col·lagen i elastina a la pell, que és l’objectiu de tot tractament de rejoveniment de la pell.\nAprofita els nostres bons i descomptes\nper al tractament de Mesoteràpia Facial\n2 vials – 120€\n3 vials – 180€\n20% dte. en els bons\nLa mesoteràpia corporal és un tractament que s’aplica mitjançant microinjeccions molt superficials per a la prevenció de l’envelliment, per millorar les arrugues i per aconseguir la revitalització global.\nLa mesoteràpia corporal és un tractament de medicina estètica que consisteix a injectar a través de la pell, i durant diverses sessions, petites quantitats de medicaments homeopàtics o al·lopàtics per a què facin efecte a les zones rebels on s’acumula el greix. Aquestes substàncies injectades ajuden al cos a eliminar el greix localitzat. En tractar-se a més de medicaments homeopàtics, no produeixen al·lèrgies ni reaccions adverses.\nEstà indicat en qualsevol tipus de cel·lulitis i adipositat localitzada (sobretot en cuixes, glutis i abdomen) amb l’objectiu de millorar aquests processos. Tot això mitjançant la microinjecció subcutània o intradèrmica d’aquests medicaments en petites dosis amb l’objectiu de reduir els dipòsits grassos, afavorir el drenatge venós, limfàtic, evitar la retenció de líquids i retornar a la pell les seves propietats reafirmants.\nSi a més es combina amb altres tractaments com la carboxiteràpia, la radiofreqüència i la pressoteràpia, aconseguirem augmentar l’eficàcia dels resultats.\nTipus de mesoteràpia corporal\nSón medicaments al·lopàtics, substàncies químiques, la majoria extretes de plantes, amb principis actius que van directament a tractar el problema, en aquest cas, la cel·lulitis.A la mesoteràpia al·lopàtica el tractament es realitza amb substàncies altament eficaces per al tractament del greix, volums localitzats (cartutxeres, abdomen, etc), la circulació perifèrica i l’elasticitat de la pell, que són els símptomes essencials que apareixen en totes les cel·lulitis.\nSón medicaments homeopàtics, es tracten de teràpies físiques, són substàncies naturals que tenen com a funció estimular a l’organisme per a què, per si mateix, solucioni el problema que es vol tractar.Els tractaments serveixen per millorar la circulació perifèrica i l’elasticitat de la pell, que es perden quan apareix la cel·lulitis.El tractament actua sobre la fibroesclerosi del teixit conjuntiu, la circulació venosa i limfàtica, adipositat abdominal, el drenatge limfàtic, depuratiu hepàtic, etc.\nPermet focalitzar a la zona a tractar que és on està la concentració de greix i cel·lulitis. En definitiva, busquem la disminució de l’edema intersticial i l’estrangulament dels adipòcits per la reestructuració de les fibres de col·lagen del teixit conjuntiu.\nRedueix la cel·lulitis, el volum localitzat i provoca un efecte reafirmant en la pell\nRedueix significativament la cel·lulitis i retarda la seva aparició\nElimina de manera natural les toxines del nostre cos\nEl pacient aconsegueix una pell ferma i lluminosa\nAfavoreix el rejoveniment cutani\nEl tractament de mesoteràpia consisteix en l’administració subcutània o intradèrmica de petites quantitats de medicaments al·lopàtics o homeopàtics, buscant que aquests actuïn revitalitzant la pell i, alhora, combatent l’excés de greixos.\nLes microinjeccions es realitzen amb agulles molt fines que s’insereixen en el torrent sanguini transportant els beneficis a totes les parts del cos.\nUna tècnica depurada evita l’aparició de petits hematomes, que en el cas que apareguessin, desapareixen en un parell de dies.\nCures després del tractament\nEl pacient haurà de beure abundant aigua per eliminar les toxines. El metge recomanarà que eviti la ingesta d’alcohol i el tabac. Així mateix, haurà d’evitar l’exposició al sol.


Els familiars dels empresonats encapçalaran la manifestació de l’ANC i Òmnium dissabte | Catalunya | EL PAÍS Catalunya\nLes entitats independentistes denuncien l'existència de "presos polítics" i "l'espiral demofòbica de l'Estat"\nBarcelona 9 NOV 2017 - 14:30\tCET\nEl moviment independentista pretén reeditar dissabte les grans mobilitzacions de les Diades de l'11 de setembre amb l'objectiu, aquesta vegada, de denunciar l'existència de "presos polítics" a Espanya, en referència als vuit exconsellers del Govern i els líders de l'Assemblea Nacional Catalana (ANC) i Òmnium. Per això, les entitats sobiranistes posaran el focus de la protesta en els empresonats per l'Audiència Nacional i col·locaran els seus familiars a la capçalera de la marxa.\nEls actuals portaveus de les associacions independentistes, Agustí Alcoberro (ANC) i Marcel Mauri (Òmnium), han presentat avui dijous a Barcelona la manifestació de dissabte en la qual ja han confirmat que ja hi ha contractats 574 autocars procedents de diferents punts de Catalunya. La societat civil independentista aposta per una "Diada Nacional per la Llibertat", per demostrar "la radicalitat pacífica davant d'aquells que ens volen crispats", ha explicat Alcoberro.\nLes entitats han convocat els manifestants dissabte a les 17.00 a la cruïlla del carrer Pujades amb el carrer Marina, per on baixarà la protesta al llarg de 500 metres en direcció al mar. Les entitats han escollit per a aquesta ocasió el lema "Llibertat, presos polítics. Tots som República", en un cartell que està il·lustrat amb la imatge dels 10 empresonats amb els seus noms de pila, com els dels presidents de l'ANC i Òmnium, Jordi Sànchez i Jordi Cuixart.\n"Fem una crida a tots aquells que estiguin en contra del 155 i en contra que hi hagi presos polítics i a dir no a aquesta espiral d'un Estat espanyol demofòbic", ha explicat el portaveu d'Òmnium des de la seu de l'entitat a Barcelona. Per part de l'ANC, Alcoberro ha denunciat que "en una democràcia no és normal tenir presos de consciència, per tenir una opinió pròpia".\nEl vicepresident de l'ANC ha dit avui que té un "record doblement especial per Forcadell", que va ser la presidenta de l'entitat i que avui declara davant del Tribunal Suprem per haver tramitat les lleis del referèndum i de transitorietat a la Cambra, suspeses pel Constitucional. Els portaveus d'Òmnium i l'ANC esperen que dissabte hi hagi una "gran mobilització" i, en aquest sentit, s'han mostrat "confiats" per les "espectaculars" protestes d'ahir durant la vaga, on milers de persones van provocar un caos circulatori a Catalunya col·lapsant carreteres i estacions de tren. "A les vagues sempre hi ha talls", ha dit Alcoberro traient importància al col·lapse de les vies.\nMauri i Alcoberro han avalat les protestes d'ahir, que van provocar grans retencions a les carreteres, i aquest últim ha matisat que "si en alguna protesta es produeixen actes violents mai ens tremolarà el pols a l'hora de condemnar-les. Ens agradaria que tothom fes el mateix", ha etzibat.


Mesures per fomentar l’economia circular durant els campaments\nUn grup d'infants asseguts en rotllana damunt d'uns palés. Font: Minyons Escoltes i Guies de Catalunya\nUn grup d'infants rentant plats i omplint cantimplores durant els campaments. Font: Minyons Escoltes i Guies de Catalunya\nTres nenes menjant amb carmanyola. Font: Minyons Escoltes i Guies de Catalunya\nDos joves presentant els productes de proximitat comprats sense embolcalls. Font: Minyons Escoltes i Guies de Catalunya\nUna nena utilitzant els rotlles de paper higiènic com a prismàtics. Font: Minyons Escoltes i Guies de Catalunya\nDe campaments, infants i joves tenen l'oportunitat d'aprendre, conscienciar-se i veure l'impacte de l'economia circular de la manera més vivencial possible.\nL’economia circular es presenta com un sistema d’aprofitament de recursos per contrarestar la dinàmica de consum a curt termini basada en produir, utilitzar i llençar a la qual el model econòmic actual ens ha abocat. La seva proposta suplanta aquestes tres accions per les de reduir, reutilitzar i reciclar, minimitzant la producció i reutilitzant els elements que no poden tornar al medi ambient.\nCoherents amb els seus valors, els moviments del lleure educatiu aposten per fomentar aquesta alternativa econòmica amb gran impacte mediambiental en el seu dia a dia, i també durant els campaments, espai que per la seva durada i l’establiment de rutines que genera, proporciona més oportunitats per dur a terme el canvi de comportament i aplicar les noves mesures de sostenibilitat.\nLlistem algunes d’aquestes mesures que qualsevol grup de cau o esplai que marxi de campaments pot adoptar per a fer dels seus campaments, uns campaments més sostenibles. D’acord a les tres accions centrals de l’economia circular, durant els campaments infants i joves poden:\nPrioritzar la compra a l’engròs i el mínim embolcall.\nFer una bona previsió abans de comprar perquè el menjar no se’ls faci malbé.\nUtilitzar la cantimplora, la carmanyola i l’embolcall reutilitzable per a l’entrepà per evitar productes d’un sol ús i els residus innecessaris.\nVetllar per l’estalvi d’aigua: revisar que tanquin bé les aixetes, controlar la pressió, etc.\nUtilitzar bombones de gas reutilitzables.\nReutilitzar el material fungible per a les activitats o inventar activitats on no se’n necessiti.\nConservar i endreçar el material perquè no es faci malbé i el puguem reutilitzar.\nSi cal imprimir alguna cosa, fer-ho sempre a dues cares.\nProcurar que tot el que generem es pugui reciclar.\nImpulsar la recollida selectiva de les deixalles, fent la separació segons els diferents contenidors del lloc on les portem a llençar.\nNo llençar els olis de cuinar ni a l’aigua ni a terra. Guardar-los en un pot i dur-los al punt de recollida més proper (supermercats, punts verds, deixalleries…).\neducació en el lleure, caus i esplais, escoltisme i guiatge, economia circular, Medi Ambient, desenvolupament sostenible\nEl territori es posiciona en contra de la MAT projectada entre Aragó i Barcelona\nXavier Corominas: "La bicicleta és una flor per a la ciutat"


SorroBloc: TURQUIA - volta que comença a Istanbul... (01)\n- aquesta crònica té un pròleg aquí...\nHem viatjat a Turquia, un destí al que feia molt de temps teníem ganes d'anar-hi.\nContemplant per una petita finestra les primeres imatges del país, ja ens ha fet un salt el cor...\ndesprés a Nevsehir a la Capadòcia, on vam fer un fantàstic vol en globus, i vam visitar Avanos, la ciutat subterrània d'Ozkonak,i les esglésies decorades de Göreme.\nTravessant la gran planura anatòlica vam fer parada a un Caravanserai de l'època selèucida, enmig de l'antiga ruta de la seda\nBaixant cap a la costa mediterrània vam visitar la ciutat antiga de Side i, amb base a la ciutat d'Antalya, coneguda com la Riviera Turca, vam visitar Aspendos amb el seu important teatre, un dels més bells del món\nPujant a continuació en busca de la costa de l'Egeu, a prop de Denizli visitem la ciutat greco-romana d'Afrodisias, i després Pamukkale amb les seves cèlebres cascades i terraces de calç.\nAllà mateix coneixerem les runes arqueològiques de Hieràpolis i la seva important necròpolis. I un cop arribats a la costa del mar Egeu, coneixerem les importants runes d'Efes, la que fou el principal port de la mediterrània des del segle IV a.C. fins al segle II d.C. amb els seus monuments i el teatre que fou el més gran d'Àsia menor amb capacitat per a 24.ooo espectadors.\nAterrem finalment a Izmir (l'antiga Esmirna), des d'on encara visitarem la històricament important ciutat i acròpolis de Pèrgam, i finalment passejarem pels carrers d'Izmir, totalment plens de banderes i d'imatges de Atatürk amb motiu de la celebració a l'endemà de la seva Festa nacional, el 86è. aniversari de la declaració del país com a República Democràtica, l'any 1923.\nTot aquest llarg periple que ens ha permès veure molts aspectes de la important història antiga i actual de Turquia, ens ha omplert d'informacions i d'imatges que anirem assimilant a poc a poc.\nNo diré que hagi estat un excès, sinó que contràriament, gràcies als dos bons guies que ens van acompanyar, en Haluk de Turquia, i en Lluís Miquel de Catalunya, tots dos són actualment professors d'història, i per tant amb les seves explicacions autoritzades i ben documentades, ens han fet gaudir doblement del viatge.\nEn properes aportacions aniré desgranant les meves impressions i vivències, com faig habitualment, que són moltes, encara que aquest destí és molt conegut de molta gent, però a mi m'agrada comentar-ho i al mateix temps que em documento, faig participar de la meva experiència a tot aquell qui tingui interès per fer-ho, i evidentment, tampoc tothom ha estat a Turquia.\n(Al marge dret del Blog ja podeu veure imatges de la Capadòcia i alguns personatges del país...)\n- La crònica del viatge continua aquí (02)...\n02 de novembre, 2009 22:30\nHas llegit "Estambul", de Orhan Pamuk? Te la recomane.\nUn gran viatje.\n05 de novembre, 2009 23:11\nHola Salva, m'alegra tenir notícies teves.\nNo encara no l'he llegit, però la tinc en cartera. La meva dona si que ho ha fet i també me l'ha recomenat després d'haver conegut aquesta interessant ciutat i la resta del país.


La tecnologia de celebracions i casaments | Stereorent\nLa tecnologia de celebracions i casaments\nAvui en dia els casaments s’han convertits en grans esdeveniments multitudinaris on no hi falta ni un sol detall. A nivell de decoració, és l’expressió màxima, ja que podem trobar a les celebracions tot tipus d’elements decoratius. I no només parlem d’una escenografia cuidada i al detall, sinó que avui dia també són molt importants els equips audiovisuals en aquest tipus de celebracions.\nEls equips de so solen ser bàsics en aquest tipus de esdeveniments que cada dia es treballen més. Durant un casament o celebració hi ha diferents intervencions tant dels protagonistes com dels assistents i cal que aquest so arribe a tothom. Per això, cal comptar amb micròfons, altaveus o altres sistemes de so. A més, no ens podem oblidar de la música, una cosa molt característica i que és protagonista de gran part de l’esdeveniment. Per això, presta atenció als diferents equips amb els quals comptes per garantir en tot moment una so de qualitat i nítid.\nLes pantalles de projecció també solen ocupar un lloc principal en aquests esdeveniments per a tot tipus de presentacions. Successió d’imatges o vídeos informals que amenitzen l’ambient i atorguen aquest caràcter visual i emotiu a l’esdeveniment. Has d’escollir per un tipus de pantalla o una altra en funció de les dimensions del lloc o si és un espai obert o tancat.\nLa il·luminació també és un aspecte bàsic en els esdeveniments i en aquest cas en els casaments, ja que aporten caràcter i personalitat al lloc escollit. En funció de l’escenari, serà necessària un tipus de llum o una altra. Parlem d’il·luminació LED, focus o fins i tot altres opcions de llum com diferents bombetes penjant o superposades, estrelles lluminoses, cortines de llum… Són moltes les opcions que avui dia s’utilitzen per ambientar un casament i així afavorir un ambient únic i màgic. Tot depèn a més de si es tracta d’un esdeveniment a l’aire lliure o en un interior, ja que les característiques lumíniques canvien totalment.\nA Stereo Rent volem que el teu esdeveniment sigui únic i inoblidable, i per això comptem amb tots els equips necessaris, tant de personal com de sistemes audiovisuals, perquè la teva celebració abast l’èxit desitjat.


El Sinn Féin trenca el bipartidisme a Irlanda amb el vot jove i descontent - À Punt\nEl Sinn Féin trenca el bipartidisme a Irlanda amb el vot jove i descontent\nS'ha imposat per un estret marge a les dos formacions que dominaven la política irlandesa, el Fine Gael i el Fianna Fáil.\nDissabte va començar el recompte de vots dels comicis determinarà el repartiment final d'escons en la cambra baixa de Dublín / Reuters\n10 de febrer 2020 - 09:40\nEl partit d'esquerres Sinn Féin ha guanyat les eleccions legislatives celebrades dissabte a Irlanda per un estret marge que li ha permés imposar-se als dos partits que tradicionalment dominaven la política irlandesa, el Fine Gael i el Fianna Fáil.\nEn concret, el Sinn Féin ha aconseguit sota el lideratge de Mary Lou McDonald un 23,94% dels vots, segons les primeres projeccions, mentre que el Fianna Fáil obtindria un 21,27% de vots i el Fine Gael del primer ministre eixint, Leo Varadkar, un 21,08%.\nPer darrere quedarien el Partit Verd (7,67%), el Partit Laborista (5,13%), el Partit Socialdemòcrata (3,1%) i la formació Solidaritat - La gent per davant dels beneficis (2,34%), segons els resultats oficials i parcials difosos per la premsa irlandesa.\nEl Sinn Féin, antic braç polític del ja inactiu IRA, ha acabat amb el bipartidisme a Irlanda en les eleccions generals d'aquest dissabte, gràcies al suport dels més joves i d'aquells als quals la recuperació econòmica ha deixat arrere.\nLa seua líder, la dublinesa Mary Lou McDonald (que va substituir l'històric Gerry Adams), ha sabut mobilitzar els afectats per les desigualtats que han creat nou anys de govern del democratacristià Fine Gael (FG) i del seu primer ministre, Leo Varadkar, que arribava a aquests comicis amb el vent de cara, perquè l'economia nacional creix al ritme més alt d'Europa i frega la plena ocupació.\nMcDonald ha obtingut el millor resultat de la formació en uns comicis generals, després de diverses legislatures en què es va estancar com a tercera força nacional, a certa distància del FG i del centrista Fiana Fáil de Micheál Martin, els partits que s'han repartit el poder.\nPart de l'èxit de McDonald radica en el fet que el seu missatge antiausteritat ha calat entre els més joves. De fet, ha obtingut el 31,8% de vots de l'electorat que té entre 18 i 24 anys, enfront del 15,5% del FG, segons els sondejos.\nEl lent recompte de vots dels comicis determinarà el repartiment final d'escons en la cambra baixa de Dublín, de 160 diputats. Les primeres projeccions atorguen 41 seients al FF, 39 al FG i 36 al SF, lluny de la majoria absoluta.


Sonda d'agost - El blog de Joan Rovira\nHome Unlabelled Sonda d'agost\nBy JR&OC 15:24\nEn diuen impostos... Imprescindibles perquè funcioni la societat, el nostre dia a dia, i per disposar d’alguna mena de coixí davant els imprevistos o fins i tot per tapar els forats còsmics que ens han deixat entre els immobiliaris, els banquers i els financers, tot aprofitant que les autoritats estaven despistades i somiaven amb encalçar autèntiques economies sòlides i desenvolupades com la francesa o la italiana. I com que la recaptació de l’Estat està sota mínims, la temptació (o la necessitat?) és enlairar un globus sonda d’agost. A veure què hi diu la gent…\nS’ho podia estalviar el vicepresident Blanco (perquè aquest és el paper que fa al govern, no?): a ningú no li agrada pagar impostos, ni pocs ni molts. I no consta que els ciutadans hagin aplaudit mai enlloc amb entusiasme una pujada d’impostos. Ni que siguin per finançar el benestar, com diu el ministre, que té raó en part i en part ens amaga els autèntics motius de fons. Els funcionaris d’Hisenda que van per lliure (sota el nom de Gestha, tan entenedor i amable com un formulari oficial) ja han deixat anar una part de la veritat: abans de collar més a la ciutadania, potser que ens mirem amb una mica més d'interès el fenòmen de l’economia submergida, que representa més d’una quarta part del total i defrauda milers de milions en impostos. O els meravellosos sistemes a disposició dels que s’ho poden pagar (alguna pega havia de tenir això de muntar una sicav o llogar la pròpia casa, no?) per muntar magnífiques societats per estalviar-se impostos a dojo… I a sobre la pròpia Agència Tributària publica un tou de dades oficials, disponibles a la seva web, que no acaben de desmentir al ministre, però demostren que almenys teòricament no paguem impostos tan allunyats de la mitjana europea…\nBonica manera de plantejar un debat pedagògic i imprescindible sobre els impostos, en efecte. Coses de la calor estival? El debat és imprescindible perquè els números públics no quadren, però també per reforçar la columna dorsal del benestar, del progrés: els impostos, elevats, sí, però distribuits amb justícia i equitat. I amb transparència en la despesa. En això continua fallant escandalosament el nostre sistema. Que, a canvi, funciona força bé per generar benestar i amortiguar les caigudes. Mal plantejat de partida, però políticament necessari, ja tenim debat de fons per a la tardor: un debat sobre model de societat. Si és que la trituradora político-mediàtica madrilenya ho permet, que ja ho anirem veient… Jo diria que no, que s'ho passen tan bé amb Ceuta, Melilla, el Camps, la Gürtel i el Defensor del Poble, que no tenen ganes de rescalfar-se les neurones amb temes seriosos que no donin un titular llampant en cinc minuts...


Olga Moreno aclareix si s'ha divorciat amb un missatge i una foto definitius\nBarcelona. Dimarts, 26 d'octubre de 2021. 14:50\nActualitzat: Dimarts, 26 d'octubre de 2021. 14:58\nOlga Moreno y Antonio David se separan. Amb aquest titular inequívoc de la revista catalana Lecturas han omplert una setmana de tele a Sálvame. Per alguna raó ningú va donar una total credibilitat a la notícia. Cosa molt estranya.\nQuan fa uns mesos les revistes deien que Susanna Griso se separa, tothom ho va donar per segur. Però ara que se separi el matrimoni televisiu del moment sembla inversemblant. Olga Moreno ho acaba de desmentir amb una foto subtil al seu Instagram:\nInstagram Olga Moreno\nPenja una foto seva a la botiga de roba que regenta a Màlaga i una frase demolidora: "Nunca fui de jurar hasta que me preguntaron si te quería". Quan es va casar amb Antonio David li van fer jurar que estimava el seu futur marit i va dir Sí juro.\nI després ve allò d'en la riquesa i en la pobresa, en la salut i la malaltia. Haurien d'afegir: a Telecinco i contra Telecinco.\nL'última foto junts del matrimoni és del 25 de juliol al cotxe. La va captar l'agència GTRES. Des d'aleshores costa veure'ls\nOlga i Antonio David el passat juliol, GTRES\nEls seus 150 mil followers d'Instagram ja ho tenen clar, estan junts i enamorats i la revista tenia fonts contaminades.\nSegons Informalia i recull EN Blau plus, la parella han estat vistos sopant dissabte passat: "Un confident anònim revela que Antonio David Flores i Olga Moreno van sopar junts dissabte passat a la nit, a un restaurant malagueny. Aquesta persona els ha vist en diverses ocasions durant aquesta última setmana, i la parella continua comportant-se amb total normalitat".\nEl testimoni no va fer cap fotografia en aquell moment, però assegura que ho va veure amb els seus propis ulls. El confident no tenia mòbil i no va fer cap foto, una foto que valia moltes desenes de milers d'euros.\nAntonio David Flores ha passat molt temps a Madrid durant aquests últims mesos, ja que es troba juntament amb els seus advocats preparant diverses demandes contra Mediaset, 'La fabrica de la tele' i alguns dels rostres de la cadena.\nTanmateix, després de saltar aquesta notícia, l'exguàrdia civil va viatjar immediatament a Màlaga per aparentar normalitat.\nJorge Javier Vázquez va deixar tots amb la boca oberta al donar a conèixer una notícia sobre la ruptura. "És molt complicat donar aquesta notícia per diverses raons, però per una de fonamental, que la explicaré al seu degut temps", començava dient Jorge Javier davant d'un grandiós silenci.\n"De les teories que s'han estudiat, cap no és la veritable. Antonio David mai no va voler que aquesta notícia sortís, o almenys pretenia marcar els temps, però, per primera vegada, se li han avançat".\nBarça L'orgull català del Kun Agüero aprenent a can Barça a parlar en català Marc Villanueva


Auckland estarà tancada per tres casos positius en una família\nLa ciutat, amb més d’un milió i mig d’habitants, passa al nivell tres de risc, dels quatre que s’han establert\nNova Zelanda confina la ciutat més gran del país, Auckland, per tres positius de coronavirus. // CC0\nActualitzada el 14-02-2021 15:40\nNova Zelanda és un dels països que apliquen l’estratègia de covid zero amb èxit. La primera ministra del país, Jacinda Ardern -molt lloada per la gestió que fa de la pandèmia- ha anunciat aquest diumenge que Auckland, la major ciutat del país, estarà confinada tres dies perquè s’han detectat tres casos positius de coronavirus.\nD’aquesta manera la ciutat, amb més d’1.600.000 habitants, passa a estar al nivell tres de risc (de quatre), i la resta del país seguirà al nivell dos. La situació es reavaluarà cada 24 hores per veure com evolucionen els contagis.\nJacinda Ardern en roda de premsa. // EFE\n“Hem d’actuar amb un alt grau de precaució. Anirem dur i ràpid”, ha assenyalat Ardern en una roda de premsa per anunciar les noves mesure, segons recull el New Zealand Herald.\nLes mesures s’han anunciat després que una família de tres persones donés positiu per coronavirus. Les autoritats sanitàries han publicat un llistat amb els últims llocs públics visitats per la família i els qui hi hagin estat recentment han d’aïllar-se i comptar amb els serveis d’emergència.\nHem d’actuar amb un alt grau de precaució. Anirem dur i ràpid\nJacinda Ardern Primera ministra de Nova Zelanda\nEn el nivell tres d’alerta es demana als neozelandesos que es quedin a casa excepte per a fer activitats essencials i es fomenta tant el teletreball com l’ensenyament a distància en el cas de nens i adolescents. Es tancaran totes les activitats no essencials.\nNova Zelanda és considerada un dels millors exemples de gestió de la pandèmia al món. Des que va començar la pandèmia, només ha registrat 2.330 infeccions i 25 defuncions per la malaltia.


La Policia Local de Palma va arrestar aquest dijous un home de 27 anys armat amb un pal\n2 min. Palma 15/05/2020 16:32\n651x366 La Policia Local de Palma patrulla per la ciutat per comprovar que es compleixen les restriccions. / ISAAC BUJ La Policia Local de Palma patrulla per la ciutat per comprovar que es compleixen les restriccions. / ISAAC BUJ\nEls cossos policials van posar 159 propostes de sanció aquest dijous a les Balears per incompliment de les restriccions acordades al Reial Decret 463/2020 per a la gestió de la crisi sanitària del coronavirus. Amb aquestes darreres, les Illes ja sumen més de 20.900 denúncies. Concretament, la Delegació del govern espanyol a l'Arxipèlag informa que 34 es varen posar a Palma; 34, a Eivissa i 4, a Maó.\nA més, la Policia Local va arrestar aquesta matinada un jove per desobediència als agents de l'autoritat. L'home, de 27 anys, caminava armat amb un pal a la una de la matinada al carrer d'Eusebi Estada mentre discutia amb un altre home, que es trobava a l'interior del parc de les Estacions. Els agents varen comprovar que l'individu ja tenia tres propostes de sanció anteriors. Tot i això, l'altre ciutadà es va negar a denunciar-lo perquè eren amics, segons va assegurar.\nAl mateix temps, continuen els controls a les carreteres, ports i aeroports de les Balears. A Son Sant Joan, a Palma, es va registrar aquest dijous l'arribada de 268 passatgers i la sortida de 289 en els 14 vols operats. L'aeròdrom d'Eivissa va rebre 165 viatgers en tres vols d'entrada i 172 varen abandonar l'illa en tres vols de sortida. Finalment, l'aeroport de Menorca va comptabilitzar 110 persones que varen aterrar i 90 que varen marxar de l'illa en sis vols programats.\nAixí mateix, la Guàrdia Civil va denunciar dimecres cinc passatgers que varen arribar a Palma sense motiu justificat, tres dels quals varen arribar d'Eivissa i dos, de Barcelona. A més, dos viatgers que varen aterrar a Maó, procedents de Palma, varen ser proposats per a sanció per desobediència.


Roc Aragonés Torné – Lletraferint el món\nAutor: Roc Aragonés Torné\nSoc un estudiant de filologia catalana a la URV. M'agrada escriure sobre diversos temes relacionats amb el món de l'art, la cultura i, més concretament, la literatura.\nMontserrat Abelló, les mans i els cercles\nLes mans i els dits són uns símbols molt substancials durant tota la producció poètica d’aquesta escriptora tarragonina. Encarnen la quotidianitat com les pedres o les fulles, però des d’un punt de vista més físic i humà; o sigui, la naturalesa, que també és un aspecte cabdal de la poesia d’Abelló, és un element extern al jo poètic -les fulles o les pedres- que el condicionen i que, indefectiblement, l’afecten durant el seu dia a dia, però les mans són una part del cos del jo poètic que és la que precisament uneix aquest món exterior amb la subjectivitat («I enfonsa els dits en/ els records, en subtils/ espires de claror.» “Deixa que el vent”, Foc a les mans: 1990).\nContinue reading “Montserrat Abelló, les mans i els cercles” →\nRoc Aragonés Torné\tLiteratura\tDeixa un comentari 17 de Març de 2019 1 Minute\nTinc gana… Sort que ara em portaran l’esmorzar i podré menjar finalment. Aquests darrers anys el país va bé i això, en certa manera, m’avorreix. Guaita! Un pastís de formatge acompanyat de quatre cireres i un cafè. Si no fos la persona més poderosa de la nació, donaria les gràcies al meu servent i tot. Em sembla que he de firmar uns papers mentre degusto aquesta meravella, com cada dia. Quina peresa que fa la quotidianitat!\nPerò, ¿què faria sense el meu pastís de formatge i els meus insignificants papers burocràtics? Carai, avui han degut atrapar força rates… N’hi ha un bon gruix. Bé, no sé què faré aquesta tarda encara, podria anar a pescar o a visitar el gamarús del meu cosí, que s’ha comprat un xalet nou diuen.\nA veure, porta cap aquí aquest pastís de formatge… Mmm… Deliciós, fantàstic… Quina textura. Mentrestant aniré firmant aquestes penes de mort. Oh! El cafè també té un gust excepcional avui. Mira, aquest té un nom estrany: Puig Antich. Aquests catalans no canviaran mai. I les cireres estan boníssimes.\nAquí em demana si autoritzo el garrot vil com a mètode d’execució ha, ha, ha, ha, ha… Quines coses et pregunten avui en dia! Sembla una presa de pèl. Si pogués, eliminaria tothom qui penses diferent de mi, colla d’imbècils. Pensar en aquests comunistes assassins del dimoni encara em farà pair malament l’excel·lent vianda. Ja es podrien comportar, no tenen cap consideració. No saben que això de firmar penes de mort mentre un esmorza fa una mala gana increïble. Ui! El cafè està una mica massa calent si no es remena bé.\n¿Sembla estrany, oi? Una firma més, una vida menys. Una vida menys i una… Ah! Ara m’han vingut ganes de pixar.\nRoc Aragonés Torné\tCreació, Literatura\tDeixa un comentari 5 de Març de 2019 1 Minute\nUn mico i un plàtan\nSom en una discoteca en què sembla que tothom s’ho passa genial mentre balla, lliga i canta. És un lloc fosc, hi ha força gent embriagada i una música de ritme monòton que sembla que també ha begut rom-cola. Hi ha un noi que fa més de 5 minuts que està obsessionat amb un cul: no en pot apartar la mirada. Llavors, comença a imaginar-se aquella preciositat amb roba sensual i s’excita molt. L’alcohol que porta a la sang encara augmenta el seu desig, que ara ja és irrefrenable.\nLi sembla el cul més ben parit que ha vist en tota la seva vida; encara no ha pogut observar la cara de la noia, però està convençut que serà fabulosa. Encara que amb aquella silueta tan ben definida en té prou… Fa un darrer glop al combinat i s’acosta per darrere al cul. Hi aproxima les mans… Amb força i lascívia li toca desvergonyidament.\nElla es gira indignada i el noi fa dues passes enrere, visiblement torbat. Li comença a baixar una suor freda des del cap i, instintivament, obre la boca per la sorpresa. Aquella cara… No entenia com podia estar veient amb els seus ulls allò. ¿Potser només es tractava d’un malson macabre i es despertaria tot seguit amb el cor encongit?\nAquella punyetera cara era la mateixa que tenia la seva mare de jove. N’havia vist moltes fotografies i era idèntica, encara que la dona havia mort quan el noi tot just tenia 3 anys. Sempre havia desitjat poder conèixer-la i dir-li com la trobava a faltar. Havia anhelat amb tot el seu cor abraçar-la un altre cop almenys.\nEn lloc d’això, va rebre una bufetada que li va girar la cara i una punxada enorme al cor que va fer que esclatés a plorar com un nen de tres anys, que té por de perdre la mare.\nRoc Aragonés Torné\tCreació, General, Literatura\tDeixa un comentari 28 de febrer de 2019 28 de febrer de 2019 1 Minute\nRobes vides a innocents. Ets un cuc fastigós que es cargola ple d’enveja. Només saps matar i fer patir persones que mereixien viure i d’altres que no mereixerien morir! T’hauries de podrir en un bassal de somriures, pèrfida criatura. Has gosat tacar mig món amb el soroll del teu plor i encara somiques si et clavo punyalades d’amor al ventre.\nHauries de vomitar carícies, desgraciada. Cada cop de peu a les costelles, t’hauria de fer reflexionar una mica, boja! ¿Què és això d’emportar-te a un nounat? ¿On l’has amagat, m’ho pots explicar amb la boca descosida? ¿Per què no contestes, mala bèstia? Te l’has emportat i era un gran home! ¿Ara qui alimentarà els seus fills? ¿M’ho pots explicar d’una puta vegada? S’estan morint de gana per culpa teva i ja deus estar llepant-te els dits pensant en el banquet. No era el moment i ho saps, però prefereixes callar covardament i no dir res, perquè, clar, és millor no parlar sobre la mort. Però si ets tu, la mort!\nT’apallissaré a cops d’esperança i després només podràs desitjar no haver-me conegut. T’abraçaré amb afecte i compartiré amb tu tot el que faci falta; la meva vida també, és clar. Et faré l’amor inesgotablement durant tota la nit fins que comprenguis que no pots anar pel món matant a tort i a dret sense pagar-ne les conseqüències, ¿em sents? Has d’entendre que els nens no es toquen, que les bones persones no han de sofrir i que m’estimava l’avi.\nEt destrossaré d’un petó al front i et maltractaré amb la rosa als llavis.\nRoc Aragonés Torné\tCreació, Literatura\tDeixa un comentari 20 de febrer de 2019 1 Minute\nEl plor de la meva Ribera\nHi havia una vegada una comarca al sud de Catalunya anomenada Ribera d’Ebre. La perifèria del país i un lloc poc poblat: dos ingredients deliciosos per als voltors de corbata blanca.\nEls pobles són petits, els carrers solen ser estrets i les escoles sempre són esperança. Es pot gaudir d’un silenci tranquil, sense pressa, interromput per algun tractor que torna del tros. Les orenetes canten a la primavera i la boira tapa les vergonyes a l’hivern.\nContinue reading “El plor de la meva Ribera” →\nRoc Aragonés Torné\tCreació, Literatura, OPINIÓ\tDeixa un comentari 16 de febrer de 2019 1 Minute\nLi agradava passejar per la platja de Krk, la seva estimada illa. Quan estava inspirat, agafava del record les sàvies paraules que ella li deia quan el renyava o el felicitava. Unes paraules tan úniques com aquella posta de sol, llunyana i trista, del 10 de juny de 1898. Uns mots que només ell podia entendre.\nEra l’últim parlant de dàlmata i ni tan sols recordava com es deia «gràcies» en la seva mig oblidada llengua. La seva àvia li havia ensenyat i, ara, només parlava dàlmata amb un filòleg força pesat anomenat Bartoli.\nContinue reading “L’últim parlant” →\nRoc Aragonés Torné\tCreació, Literatura, Llengua\tDeixa un comentari 13 de febrer de 2019 13 de febrer de 2019 2 Minutes\nSomniadors de fang\nHo érem. Una pluja al mes de març que ens rentava la cara amb una dolça rialla. Un petó subtil que ens despertava l’ànsia de viure; pessigolles i cavallets de terra. Paraules d’amor ni senzilles ni tendres, perquè sempre m’ha agradat escriure. Un poema que convertia la lluna en caramel; un fruit saborós que m’alimentava l’ànima i, fins i tot, el teu passadís ple de sorpreses amb ulls oberts. Un amor de foc que no creia en la cendra.\nÉrem somniadors de fang. Una tempesta de tardor que ens inundava el rostre amb un terrible plor. Un bes fugisser que ens adormia les ganes d’existir; costelles trencades i cadàvers muts. Paraules d’amor ni sinceres ni certes, perquè sempre necessitaré escriure. Un poema que destruïa la lluna de mel; un fruit enverinat que em feia pecar i, fins i tot, el teu dormitori ple d’evidències amb ulls clucs. Un amor de foc que ja era cendra.\nRoc Aragonés Torné\tCreació, Literatura\tDeixa un comentari 2 de febrer de 2019 1 Minute\nLa jove nostàlgia\nRecordo o m’agrada recordar les històries del pare abans d’anar a dormir. Un pirata n’era el protagonista aquell cop. I no volia que acabés mai.\nRecordo o m’agrada recordar quan sortia de l’escola i anava corrent a la botiga dels avis, travessant el carrer amb el pont del meu somriure d’aigua salada. Aquella caiguda que es deia res tornarà a ser igual. El piano; una tecla negra.\nRecordo o m’agrada recordar que havia d’aixecar el cap per mirar l’àvia quan em barallava; la senyora Maria Rosa, el gat dels iaios, la neu i la pols del temps que ho tapa tot a poc a poc.\nRecordo o m’agrada recordar el gos del cementiri que sovint apareixia als meus somnis o la veu dolça de la mare que em cantava i m’encantava. La pista, els amics, la muntanya… El dia que Joel va caure amb la bicicleta. El mestre Marc saludant a la porta. L’institut. Dies grisos. L’institut. Dies més bonics. L’institut. Allí em vaig enamorar de les lletres i de l’amor. El professor de castellà que va despullar la literatura davant meu. El desig. Ella. El primer amor, tu.\nRecordo o m’agrada recordar la boira, el sol, les rialles, els meus errors i les orelles sense malícia dels amics. El llit dels pares, la fredor de l’ahir i el vent del demà.\nRecordo o m’agrada recordar que recordaré aquest moment d’aquí a vint anys. Amb un somriure de pont d’aigua contenta, és clar.\nRoc Aragonés Torné\tCreació, Literatura\tDeixa un comentari 21 de gener de 2019 1 Minute\nAny 1943, som en un dels 25000 camps d’extermini nazi. M’és igual quin. Ja han matat, si fa no fa, cinc milions de persones, però encara tindran temps d’aniquilar 1 milió de jueus més.\nQueia una llàgrima. Fa molt fred; hi ha muntanyes de cadàvers mig coberts de neu per tot arreu. Nens i vells, pares i mares, amants i matrimonis, amics i enemics… bones i males persones que han estat, en definitiva, assassinades sense clemència.\nContinue reading “Ets nazi” →\nRoc Aragonés Torné\tCreació, Literatura\t1 comentari 15 de gener de 2019 1 Minute\n“No faré tard”\nHas d’agafar un tren demà al matí i saps que t’has d’aixecar aviat perquè ja et coneixes i vas a poc a poc fent les coses. N’ets conscient; per això, et mentalitzes abans d’anar a dormir i, per tant, hi vas d’hora. T’encanta estar al llit, sobretot a l’hivern. És com una cova d’escalforeta agradable on t’amagues gràcies a unes bones mantes que l’endemà al matí estranyament augmenten de pes i t’immobilitzen.\nEstàs tapat, has programat el despertador i vols aclucar els ulls per volar al món dels somnis, però amb l’emoció del viatge no pots adormir-te. Com sol passar, comences a fer voltes pel llit com si no el coneguessis prou. Ara cap a un cantó, ara cap a l’altre: sembla que no ha augmentat de mida i que tot segueix al seu lloc; quan finalment has aconseguit una posició més o menys satisfactòria, notes que cal anar a visitar el lavabo.\nContinue reading ““No faré tard”” →\nRoc Aragonés Torné\tCreació, Literatura\tDeixa un comentari 8 de gener de 2019 4 Minutes


L'equip Edutec del Citilab ha dissenyat i imparteix una formació presencial de cinc sessions, de quatre hores de durada cadascuna, més un projecte final.\nEn aquest article us presentem la seva modalitat semi-presencial, a la qual els continguts s'han reordenat tenint en compte la gestió dels recursos materials i el màxim aprofitament de les dues sessions presencials per a les activitats pràctiques més complexes i la resolució de dubtes en persona.\n9 Continguts detallats\nMonitores i monitors de lleure amb interès per introduir noves tendències tecnològiques a les seves activitats o tallers.\nMestres amb interès per conèixer noves eines i metodologies educatives.\nPersones en general interessades en la programació i robòtica educativa.\nIdentificar diferents eines de programació i robòtica educativa.\nPrescriure quines eines aplicar segons les característiques contextuals i de l'alumnat.\nElaborar programes informàtics de baixa complexitat a través de les eines aportades.\nAquest curs té per objectiu dotar dels coneixements i habilitats en robòtica educativa que permetin començar a generar recursos aplicables en entorns educatius formals i no formals. Es basa en la proposta de diferents eines de programació visual per blocs.\nEl primer mòdul és una iniciació als entorns de programació visuals per blocs més bàsics: Scratch i Snap!. Es presenten progressivament els fonaments més bàsics de la programació: estructures seqüencials, estructures iteratives, condicions i tractament de dades. Els continguts s'introdueixen de manera pràctica mitjançant exemples de dificultat gradual.\nEl segon mòdul és una introducció als components electrònics i, amb ells, a la interacció amb el món físic. S'usen breument les plaques de control Arduino Nano, Micro:bit i ED1. Aquestes dues darreres han estat específicament dissenyades per a la robòtica educativa mentre que Arduino és una pionera i referent en entorns educatius, lúdics i maker que s’usa àmpliament també en projectes personals, socials, artístics, comercials i industrials. També s'utilitza el robot educatiu Fantàstic, dissenyat i fabricat al Citilab.\nLa darrera part del curs presenta molt breument dos recursos més per a programar amb blocs: la programació d’aplicacions mòbils, amb AppInventor, i un entorn per blocs que permet fer alguns tipus de dibuixos en tres dimensions, Beetle Blocks.\nLa metodologia de treball del curs es basa en el model constructivista i centrat en l’alumnat. L’alumnat apren fent, involucrant cap, cor i mans en el seu propi procés d’ensenyament-aprenentatge. Al llarg de tota la formació, es proposen petits exercicis i es va introduint el contingut necessari a mida que es van fent. Al final s'aplica el coneixement adquirit en un petitprojecte personal autònom, tutoritzat per l'equip formador del Citilab.\nL'assistència a les dues sessions pressencials és obligatòria. Al finalitzar cadascuna de les setmanes de formació virtual es demanarà a cada participant l'entrega dels programes desenvolupats per mostrar que efectivament s'ha realitzat aquesta. Les de les setmanes presencials es fan a l'aula. En finalitzar les activitats formatives es realitza un projecte final d'aplicació pràctica per comprovar que els continguts desenvolupats al llarg de les sessions s’han assolit correctament.\nAquest curs semipresencial té una durada de 30h en total, distribuïdes en 20h de formació (presencial i a distància) i 10h de projecte final.\nLa temporalització de cada setmana del curs és:\nVídeo tutorials: la major part del contingut en la modalitat virtual s’imparteix a partir de vídeo-tutorials que, un cop penjats, es poden consultar en qualsevol moment.\nFòrums: l’espai fòrum té per objectius fomentar la cooperació i col·laboració entre participants, mostrar petits projectes, posar en comú activitats, compartir idees i inquietuds, atendre propostes, resoldre dubtes de forma conjunta i per notificacions complementàries en el cas que sigui necessari.\nEntregues setmanals: a cada mòdul virtual caldrà entregar els projectes que es desenvolupen als vídeo-tutorials.\nLes activitats que es realitzaran cada setmana del curs són:\nSetmana 1: virtual : Introducció a Scratch I\nPràctica 1: Laika al laberint espacial\nSetmana 2: presencial: Introducció a Scratch II\nPràctica 2: Històries animades\nPràctica 3: Vaixell musical\nPràctica 4: Invasió de globus\nSetmana 3: virtual: Introducció a Snap!, Snap4Arduino i AppInventor\nPràctica 5: Seguidor de línies amb Snap!\nPràctica 6: Semàfor real i virtual\nIntroducció a AppInventor\nPràctica 7: App-rendre idiomes\nSetmana 4: presencial: Introducció a MicroBlocks i Beetle Blocks\nIntroducció a MicroBlocks\nIntroducció a MicroBit\nPràcica 8: Telesketch\nPràctica 9: Pedra-paper-tisora\nIntroducció a ED1 i robot Fantàstic\nPràctica 10: Robot telecinèsic\nSetmana 5: virtual: Projecte final (treball autònom)\nRetrieved from "http://wiki.edutec.citilab.eu/index.php?title=Bitbot&oldid=14145"\nThis page was last modified on 17 June 2019, at 20:35.\nThis page has been accessed 17,669 times.


Club Gespeta i Pa de Motllo: Matamatxos superat! Crònica 21/5/2011\nMatamatxos superat! Crònica 21/5/2011\nAvui el Club Gespeta i Pa de Motllo ha fet una nova sortida. Hem arrancat a les 9h de les Casernes, el Buti, l'Otero i el seu cunyat Xavi, el Thomas, l'Arcadi i un servidor. Pel Xavi i el Thomas era el seu debut amb els gespetes.\nFeia temps que tenia ganes d'enfrontar-me amb la temuda paret del Matamatxos o Mortirolillo del Penedès, així que els he convençut d'anar a fer el tomb pel Baix Penedès, pujant el Matamatxos i tornant per les Ventoses.\n* Thomas, Otero, Buti, Alex i Xavi\nJust abans d'arribar al Pantà, hem atrapat l'Alex Montañés i el Ricard Perona, que s'estan preparant per córrer la Quebrantahuesos. Anaven a fer la Clàssica de Pontons, però han decidit ajuntar-se amb nosaltres. Així que hem acabat sent una magnífica grupeta de vuit biciclistes.\nHem anat fent camí pel Baix Penedès fins arribar al Coll de Santa Cristina. Allà, el Buti i el Thomas han demostrat ser uns grans escaladors. A dalt hem fet una petita parada (potser massa llarga, perquè després ha costat arrencar) i ens hem encaminat cap al Montmell.\n* L'Arcadi i jo al Mirador del Penedès\nFinalment hem arribat al Matamatxos i déu n'hi do! La senyal que marca el 17% no enganya! He de reconèixer que m'ho esperava més lleu. La paret de 500 metres, m'ha semblat que tenia 2 Km. Òbviament he hagut de fer unes bones esses per aconseguir no posar peu a terra. La cabra Buti, ha demostrat ser el comptador del dia. A dalt, unes barrites, quatre fotos i avall que fa baixada.\nA baix de les Ventoses, enlloc d'anar cap a Sant Marçal i tornar per Torrelletes, com van fer els gespetes en una altra ocasió, hem enfilat el Pantà i cap a casa.\n* El Ricard arribant a dalt del Matamatxos\nJa a Vilanova, alguns hem anat a fer unes braves a un bar que ens ha ensenyat el Xavi, a la Plaça Cap de Creu. Molt recomanable!\n* Més fotos de l'etapa


Font del Ginjoler | Mapes de Patrimoni Cultural\nFont del Ginjoler Rellinars\nTorrent de la Font d'en Sala - Serra de l'Obac\nSector del Torrent de la Boïga\n08179 - 90\nLa Font del Ginjoler és una déu d'aigua permanent que neix en una raconada ombrívola del torrent de La Font d'en Sala, a un centenar de mestres de la font que porta el nom del torrent, en direcció a Casajoana. Per accedir-hi des de l'església nova de Sant Pere i Sant Fermí, cal pujar pel camí de Casajoana que ressegueix el torrent per la seva llera esquerre. Uns 185 metres camí amunt, trobarem un corriol que s'endinsa tot baixant el marge del torrent que permet arribar-hi directament, tot i que en el darrer tram hi ha quatre graons fets de morter.\nLa font està situada enfront mateix, a la llera dreta, sota la soca tallada d'un vell ginjoler. El lloc és ombrívol i la vegetació creix exuberant; hi predomina l'esbarzer i l'heura a més de l'herbassar característic que alterna amb clapes de jonc i canyissar i galzeran. L'aigua baixa tranquil·lament lliscant per damunt de la roca, erosionada i s'endinsa per una zona més abrupte i estreta, entre l'església de Sant Pere i Sant Fermí i el Gibert de Baix fins a retrobar la Riera de Rellinars de la qual n'és un important afluent. En el mur hi ha un pedrís de pedra amb maó ordinari de 5 cm de gruix per 30 cm de fons. Per sota, un tub encastat al seu interior amb morter fa funció de broc. Al dessota un gruix de dipòsit calcari s'envolta de falzia negre i molsa i a cada costat un reposa genolls fet de maó. Hi ha dos bancs amb respatller i reposa braços d'una llargada que oscil·la entre els tres i quatre metres. Ambdós tenen respatller i reposa-braços fets amb un bloc de pedra als extrems. El primer està situat a mà dreta del corriol, just abans de baixar les escales. Està completament tapat per l'heura. El segon està situat a mà dreta, un cop baixat les escales i és el que actualment permet seure-hi.\nCaldria un manteniment de l'indret, ja que és un indret senyalitzat i molt concorregut pels excursionistes.\nEl ginjoler (Ziziphus jujuba) és un arbre que no acostuma a passar dels deu a dotze metres d'alçada. Pertany a la família de les Rhamnaceae, originari de l'Àsia, malgrat que a la conca mediterrània es conrea des de temps molt antics. De fet Herodot ja en parlava de les seves virtuts. Tan és així que el seu fruit, el gínjol, ha donat naixement a l'expressió catalana "més eixerit que un gínjol".\nEl seu fruit és comestible, recorda a una poma petitona tant per la forma com pel gust. Conté una gran quantitat de vitamina C i es pot conservar sec a l'abric de l'aire. És bo menjat amb verdura, per preparar licors, xarop i melmelades, a més de ser emprat com a expectorant o com a remei contra les afeccions respiratòries. Les seves arrels són també bones preparades adequadament contra la febre. En alguns indrets, el ginjoler es plantava a la part més assolellada de les cases i estava considerat com un símbol de fortuna. La fusta és molt apreciada per a fer instruments com gralles i tenores.


territoris.cat 16:06 12/05/16\nEls clients nacionals acostumen a practicar aquest tipus de turisme entre un i tres cops a l'any, prefereixen els caps de setmana i fan la seva reserva amb més d'un mes d'antelació a través de portals especialitzats\nlleida els allotjaments catalans espanyola nombre\nLa Diputació de Lleida va acollir dimarts una jornada sobre turisme rural\nEls viatgers que escullen Catalunya per realitzar una escapada rural provenen principalment de la mateixa autonomia. Tot i així, s’observa que als allotjaments rurals catalans hi arriba un major nombre de turistes internacionals en comparació amb la mitjana espanyola (11,6% davant del 6,8%). Aquestes dades es van fer públiques dimarts passat en el marc d'una jornada sobre turisme rural que va tenir lloc a la Diputació de Lleida i que va estar organitzada conjuntament pel portal Escapadarural.com, el Patronat de Turisme de la corporació lleidatana i la Federació de Cases Rurals a Lleida.\nL'estudi detalla també que el 87,4% dels clients nacionals acostumen a practicar aquest tipus de turisme entre un i tres cops l’any i el 85,6% d’ells prefereixen els caps de setmana per fer-ho, així com que el 42,2% dels turistes realitzen les reserves amb més d’un mes d’antelació i un 65,9% afirma que realitza la seva recerca d’allotjament a través de portals especialitzats.\nLa mitjana d'edat del viatger és de 42 anys i el 42,5% viatja en família\nPel que fa a l'edat del viatger, la mitjana és de 42 anys i el 45,5% viatja en família, mentre que pel que fa a la despesa per persona i dia, la majoria dels clients del turisme rural català assignen una mitjana d’entre 20 i 29 euros diaris a l’allotjament. El 28,8% dels enquestats que fan turisme rural a Catalunya incrementen el seu pressupost en àpats fins als 30-39 euros, la qual cosa suposa dos punts percentuals més que a la resta de l’estat espanyol.\nRespecte del perfil del propietari rural català, ell 36,5% dels empresaris catalans no compatibilitza la seva dedicació a l’allotjament amb una altra activitat laboral, això suposa que els propietaris catalans superen en 5 punts la dedicació exclusiva al seu negoci de turisme rural respecte de la mitjana espanyola.\nL'estacionalitat i l'excés d'oferta, principals preocupacions dels propietaris rurals catalans\nD'altra banda, el 14,1% dels propietaris d’establiments de turisme rural, fins i tot, han augmentat preus el darrer any, superant en 4 punts la mitjana nacional.\nL'estacionalitat (57,4%), l’excés d’oferta (52,5%), la manca de promoció per atraure clients estrangers (49,7%) i la il·legalitat (49,5%), són les principals preocupacions dels propietaris, mentre que el 77,1% d'ells afirmen que realitzen un exhaustiu control de les valoracions que els clients fan dels seus allotjaments.\nJosep Maria Roca, de Casa Roca de Sant Martí de Barcedana, al Pallars Jussà, s'emporta l'Espiga d'Or d'enguany\nLa jornada va finalitzar amb l’entrega de l’Espiga d’Or que cada any atorga la Federació de Cases Rurals a Lleida en reconeixement a una trajectòria professional destacada entre els empresaris del turisme rural. Núria Ferrando, presidenta d’aquesta Federació, ha fet l’entrega del guardó a Josep Maria Roca, de Casa Roca de Sant Martí de Barcedana (Pallars Jussà).\nLA PANORÀMICA | 04/12/2019\nSónar presenta 'Tu coño es mi droga', dirigit per Sergio Caballero\nL'Ajuntament de Bell-lloc i la Diputació denuncien destrosses en la passarel·la que creua la via del tren


Baglio Rachele Buseto Superiore Itàlia - Ofertes d'hotels amb els MILLORS DESCOMPTES EN LÍNIA Atenció al Client\nBaglio RacheleCasaVia Filippo Tilotta 14, Buseto Superiore, Buseto Superiore, Itàlia, 91016 - Veure al mapaExcepcional9,6Basada en 2 comentarisBaglio RacheleVeure més fotos"We had a wonderful week at Baglio Rachele.\nOur apartment was..."BeatrixGermanyVeure més fotosVeure totes les 12 fotos\nTant si es tracta d'un viatge de plaer com si és de negocis, Baglio Rachele és una elecció d'allotjament magnífica quan visiten Buseto Superiore. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat. Baglio Rachele ofereix un servei impecable i compleix amb totes les exigències dels més experimentats viatgers. L'hotel ofereix accés a una gran gama de serveis, inclosos Wi-Fi gratuït en totes les habitacions, aparcament de cotxes, instal.lacions de barbacoa, restaurant, biblioteca. Totes les instal.lacions per als clients, ofereixen comoditats destinades a assegurar tot el comfort possible. L'hotel compta amb una llista completa de comoditats, com piscina exterior, solàrium, equitació, jardí. Gaudeixi d'incomparable serveis i d'una localització de prestigi a Baglio Rachele.\nAllotjaments a Buseto Superiore


El Jovent Republicà de Terrassa es mobilitza perquè la ciutat passi a la Zona 2 | Canal Terrassa\nEl Jovent Republicà de Terrassa es mobilitza perquè la ciutat passi a la Zona 2\nToni BernabéData: 11/01/19\nEl Jovent Republicà de Terrassa ha iniciat aquesta setmana una campanya que reclama la Zona 2 per la ciutat ja que consideren que “la Zona 3 és un enorme greuge que afecta transversalment i directament totes les persones i la seva mobilitat amb transport públic pel simple fet de ser de Terrassa”, afirmen. Des del Jovent Republicà recorden que Terrassa és la tercera ciutat del país i la segona ciutat universitària i creuen que “és molt greu que es perpetuï la injustícia durant tants anys mentre d’altres municipis passen a ser, de facto, Zona 1”.\nEl dimecres 9 de gener van iniciar el camí cap a #TerrassaZona2 en veure el que, diuen, és un greuge comparatiu que perjudica la ciutat i, per ells, especialment els i les joves, des de la implantació de les zones tarifàries, no s’atura: “ni tan sols ara, amb el darrer ajustament tarifari que ha entrat en vigor el 2019 i que suposa l’entrada, de facto, de 18 municipis a la Zona 1, no s’ha avaluat la situació de la cocapital del Vallès Occidental. Això posa en evidència uns criteris desiguals entre la nostra ciutat i les altres a l’hora d’establir una relació de preus pels bitllets de transport públic. Uns criteris que ens perjudiquen”.\nÉs per això que el Jovent Republicà reclama justícia en relació als altres municipis que conformen el Vallès Occidental en termes socioeconòmics per tal d’acabar amb el que també consideren una barrera pel foment del transport públic a Terrassa. “Demanem ser Zona 2 també per la necessitat de fomentar la sostenibilitat ecològica de la nostra ciutat, que compta amb cinc estacions de Ferrocarrils de la Generalitat de Catalunya i dues de Rodalies de RENFE”, asseguren.\nÉs per això que exigeixen que s’apliquin uns criteris equitatius: “Creiem que els escassos 7 km que ens separen de Sabadell no justifiquen aquesta discriminació”. A través de la campanya mostren que, pel fet de ser Zona 3 una persona paga 7 euros més de T-10; 30, de T-MES i 60, de T-JOVE. Així doncs, el Jovent Republicà apel·la a totes les persones usuàries que, per motius laborals, d’estudi o d’oci es desplacen des de Terrassa cap a Barcelona i l’Àrea Metropolitana, a exigir la a Zona 2. Una demanda que, per a les joventuts republicanes, és “justa, d’actualitat i d’incidència directa en la quotidianitat de la ciutadania terrassenca”.\n[Font imatge: Jovent Republicà de Terrassa]\nTags: FGCJovent RepublicàZona 2\nPere Alavedra omple La Galeria dels seus millors collages\nEn marxa els dispositius habituals per fer front al fred


Bon dia, per a poder afinar més aquest pressupost us volia preguntar quina mida farà la làmina impresa i encolada a la coberta. També voldria saber si aquesta làmina porta un laminat (mat o brillant) de protecció. El llom d'aquests llibres serà rodó o pla? porta capçada?.\n25/11/2019 12:01h Publicació acreditada pel Consorci Administració Oberta de Catalunya\nResposta: Bon dia; No disposem de les mides definitives de la làmina impresa. Tal com consta a les prespcripcions tècniques de la contractació, a totes les imatges hi ha vernís reserva. El sistema d'enquadernació queda prou especificat a les característiques, a on no s'indica cap tipus de capçada.


Educació diferenciada | Bell-lloc\nDes dels seus inicis, Bell-lloc ha estat una escola diferenciada. L’educació diferenciada reforça el caràcter personalitzat de l’educació que el col·legi ofereix als seus alumnes.\nPel fet de ser una escola diferenciada, a Bell-lloc els nois aprenen en un clima acadèmic d’una gran sinceritat i obertura a l’hora de tractar les qüestions de gènere que afecten al seu creixement personal i al seu itinerari acadèmic. L’entorn diferenciat confereix al tracte entre professor i alumne un caràcter directe, cordial i respectuós, que potencia la formació personal i l’aprenentatge. Alhora, aquesta distribució de gènere possibilita que els professors es puguin adaptar amb eficàcia als ritmes de maduresa, les necessitats i els estils d’aprenentatge que motiven més els nois.\nA diferència del que alguns detractors esgrimeixen, l’educació diferenciada pot contribuir de manera decisiva a combatre els estereotips de gènere: en un clima escolar masculí, els nois se senten més desinhibits a l’hora d’explorar amb profunditat territoris acadèmics que tradicionalment han estat patrimoni cultural de l’altre sexe. En el cas dels nois, l’educació diferenciada també contribueix a reduir la cultura antiacadèmica que en determinades edats caracteritza moltes de les actituds dels nois.\nEn definitiva: l’educació diferenciada és una opció escolar vàlida i legítima, avalada per nombrosos estudis científics publicats en revistes internacionals de prestigi. És un model educatiu present als països del nostre entorn, considerat per nombrosos sectors com una de les possibles respostes al fracàs escolar que pateix occident.\nEn combinació amb l’educació mixta, les escoles diferenciades enriqueixen el panorama escolar d’un país, i augmenten les possibilitats de les famílies a l’hora d’optar pel model educatiu que consideren més apropiat per als seus fills.\nSi voleu conèixer més a fons l’educació diferenciada, visiteu el següent enllaç: www.diferenciada.org\nTambé us recomanem la lectura del llibre digital "Educació diferenciada: 50 respostes per a un debat", de l'Alfonso Aguiló.\n19 d'abril de 2018:\nEl Tribunal Constitucional ratifica la legalitat de l'educació diferenciada i el seu dret a rebre finançament públic.\nLlegir Sentència del Tribunal Constitucional\nDes dels seus inicis, Bell-lloc ha estat una escola diferenciada. L’educació diferenciada reforça el caràcter personalitzat de l’educació que el col·legi ofereix als seus alumnes." data-share-imageurl="">


Overig Giethoorn-Noord Hotels - PREUS AMB ELS DESCOMPTES MÉS GRANS a tots els hotels a Overig Giethoorn-Noord\nexperiència [Overig Giethoorn-Noord, Steenwijkerland]\nSi el que està buscant és per un hotel ben situat a Giethoorn, no busqui més enllà de De Dames Van D\nSi el que està buscant és per un hotel ben situat a Giethoorn, no busqui més enllà de De Dames Van De Jonge Hotel Restaurant. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat. De Dames Van De Jonge Hotel Restaurant també ofereix moltes instal.lacions per enriquir la seva estada a Giethoorn. L'hotel ofereix accés a una gran gama de serveis, inclosos magatzem d'equipatge, servei d'habitacions, instal·lacions per a reunions i banquets , servei de cangur, restaurant. Totes les instal.lacions per als clients, ofereixen comoditats destinades a assegurar tot el comfort possible. Tant si és un entusiasta del fitness o simplement busca relaxar-se després d'un dia dur, estarà entretingut per les instal.lacions de primera classe com pesca, jardí, esports d'aigua (no motoritzats). Descobreixi una encantadora mescla de servei profesional i ampla gama de característiques a De Dames Van De Jonge Hotel Restaurant.\nConvenientment situat a Giethoorn, Hotel de Harmonie és una base ideal des d'on explorar aquesta ciu\nConvenientment situat a Giethoorn, Hotel de Harmonie és una base ideal des d'on explorar aquesta ciutat fantàstica. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat. A Hotel de Harmonie, l'excelent servei i instal.lacions superiors faran de la vostra estada una experiència inoblidable. Wi-Fi gratuït en totes les habitacions, magatzem d'equipatge, servei d'habitacions, instal·lacions per a reunions i banquets , instal.lacions de barbacoa són només algunes de les comoditats que fan que Hotel de Harmonie sigui diferent dels altres hotels de la ciutat. A més, totes les habitacions ofereixen una gran varietat de comoditats com ara escriptori, telèfon, aparell de televisió, TV satèl•lit/cable, caixa forta a l'habitació per satisfer els clients més exigents. Tant si és un entusiasta del fitness o simplement busca relaxar-se després d'un dia dur, estarà entretingut per les instal.lacions de primera classe com pesca, jardí, esports d'aigua (no motoritzats). Gaudeixi d'incomparable serveis i d'una localització de prestigi a Hotel de Harmonie.\nAl visitar Giethoorn, vosté es sentirà com a casa a Vakantiehuis Gi Jo, què li ofereix un allotjamen\nAl visitar Giethoorn, vosté es sentirà com a casa a Vakantiehuis Gi Jo, què li ofereix un allotjament de qualitat i un gran servei. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat. Amb una oferta de serveis hotelers superior i ampla gama d'entreteniment, Vakantiehuis Gi Jo és compromet a que la seva estada sigui el més còmoda possible. Aquest hotel ofereix nombroses instal.lacions en el lloc per satisfer el més exigent dels clients. L'ambient de Vakantiehuis Gi Jo es reflexa en cada habitació. calefacció, aparell de televisió, reproductor de DVD/CD, forn microones, renta vaixelles són només algunes de les comoditats a la vostra disposició. L'hotel ofereix meravelloses instal.lacions d'oci com parc infantil, billar, ping pong, jardí que faran de la vostra estada una experiència inoblidable. Sigui quin sigui el motiu del seu viatge, Vakantiehuis Gi Jo és una selecció idònia per a la vostra estada a Giethoorn.\nLlocs històrics de Overig Giethoorn-Noord\nSobre Overig Giethoorn-Noord\nOverig Giethoorn-Noord és una de les destinacions més visitades de Steenwijkerland. Amb un gran nombre d'atraccions per descobrir, aquesta desitjable part de la ciutat no deixarà de meravellar-vos. Amb calor i comfort, Overig Giethoorn-Noord és un lloc per a vacances relaxades després d'una setmana de feina. Quan és hora de reservar l'hotel adequat a Overig Giethoorn-Noord o a qualsevol lloc a Steenwijkerland, Agoda.com ofereix els millors preus. Explori un llistat complet d'allotjaments i trobi el lloc perfecte per a vostè. Digui'ns les seves dates de viatge ideals a Overig Giethoorn-Noord i us direm els preus ideals disponibles.\nDescobreixi els barris de Overig Giethoorn-Noord\nHotels Overig Giethoorn-Noord populars


Marc Coma: "L'ordre de sortida de l'etapa de dissabte no ens beneficia gens"\nEl pilot català sap que l'etapa decisiva, la d'aquest dissabte, serà complicada, ja que Despres surt per darrere d'ell i podrà seguir les roderes, sense perdre temps en la navegació\nEFE Nasca Actualitzada el 13/01/2012 23:36\n260x366 Marc Coma. Marc Coma.\nEl pilot de motos català Marc Coma (KTM) ha lamentat que l'ordre de sortida de l'etapa d'aquest dissabte, la penúltima del Dakar, no el beneficia i pot posar en risc el liderat del ral·li que ha recuperat després de guanyar la 12a etapa.\n"Sserà molt complicat. L'ordre de sortida no ens beneficia gens, però això no vol dir que no ho intentarem", ha dit Coma, que ha guanyat la dotzena etapa del ral·li i s'ha posat líder amb un minut i 35 segons de avantatge sobre el francès Cyril Despres (KTM).\nD'aquesta manera, el pilot d'Avià obrirà la ruta aquest dissabte en l'etapa decisiva del Dakar, mentre el francès, que aquest divendres ha acabat quart, sortirà sis minuts després de Coma.\n"Ell (Despres) surt molt enrere i jo obro pista. El lògic és que em guanyi temps", ha comentat Coma, que, no obstant, ha dit que prefereix que Despres surti més endarrerit i no just després d'ell. "Si a Despres li costa més trobar la referència probablement jo pugui fer la meva carrera i ell hagi de fer la seva. Això dóna més joc perquè passin coses", ha indicat.\nEl català ha considerat que aquest dissabte pot decidir el vencedor del ral·li, ja que l'última etapa, el diumenge entre Pisco i Lima, només 29 té quilòmetres cronometrats i serà molt difícil recuperar temps. "S'han de disputar tots els quilòmetres i fins que no acaba no se sap. Serà complicat treure diferències corrent, però l'aspecte mecànic també juga", ha indicat el pilot.\nSobre la jornada de divendres, entre les ciutats peruanes d'Arequipa i Nasca, Coma ha dit que ha estat una etapa "preciosa", amb pistes de sorra al costat de la costa peruana, i amb un primer tram molt difícil de navegació.


Iria Marañón | El Culturista\nIria Marañón (Madrid, 1976) és filòloga, editora i autora del llibre Educar en el feminismo (Plataforma Editorial, 2018). Al llibre l’autora defensa la necessitat d’eliminar els estereotips de gènere i formar persones lliures i respectuoses, sense tenir en compte el seu sexe.\nAquest número d’El Culturista està centrat en les cartes d’amor. Quina visió de l’amor reben els nens i les nenes a través de les pel·lícules, els llibres i les cançons?\nReben tots els mites erronis de l’amor romàntic: les pel·lícules i la literatura infantil i juvenil transmeten que l’amor és la via de realització de les dones, i que per amor han de ser capaces de renunciar fins i tot a la seva pròpia identitat (La Sireneta, Crepuscle), que l’amor pot prosperar en situacions de control i maltractament (La Bella i la Bèstia, Cinquanta ombres d’en Grey), que es pot disposar del cos d’una dona quan ella no està en plenes facultats (La bella dorment i La Blancaneu), que l’home és el que salva i protegeix la dona (la Ventafocs, la Rapunzel, la Blancaneu…). La pornografia, a la qual molts adolescents tenen accés, reprodueix dinàmiques en les relacions sexuals que no són reals, centrades en la plaer sexual de l’home, en la dominació i el control per part dels homes i en la creença que les dones han de ser servils i complaents, amb una falta absoluta d’afectivitat… D’altra banda, en les lletres de les cançons es reprodueixen maneres de controlar i dominar les dones, sobretot determinats grups de rap, de reguetón o de música electrollatina. També les cançons pop i rock incideixen en la idea de trobar l’amor de la teva vida, un amor predestinat, la mitja taronja, la idealització de la persona estimada («sense tu no soc res») o la idea que l’amor fa patir, que són conceptes molt perjudicials a l’hora d’afrontar relacions de parella.\nCom influeixen aquests mites en la seva forma d’entendre l’amor?\nEls nostres fills i filles reben aquests estímuls constantment, i això es fixa completament en la seva concepció de l’amor: que l’amor fa patir, que cal lliurar-se completament a la persona estimada, que la gelosia és una manera d’estimar, que una persona no és completa si no té una relació de parella, que la possessió també forma part de l’amor, i que la fidelitat és el valor absolut d’una relació. Idealitzen les relacions amoroses, i de vegades hi ha noies que són incapaces d’identificar el maltractament perquè ho consideren una part de la relació, i hi ha nois que es pensen que poden maltractar i controlar la seva parella.\nCom podem canviar aquests mites?\nEnsenyant als nens que es poden tenir relacions saludables, en les quals les persones han de ser independents i lliures, on elles mateixes estableixin els termes de compromís de la seva relació, i on l’afectivitat i el respecte estiguin per sobre de tots aquests mites. També educant en la igualtat, el feminisme i la idea que som persones lliures, fins i tot dins d’una relació.\nA casa, com podem educar en la igualtat? Com influeixen els nostres rols com a pares?\nÉs molt important que a casa es doni exemple de coresponsabilitat: en cas de parelles heterosexuals, mares i pares han d’assumir de la mateixa manera les tasques de casa, i que les relacions de poder i la presa de decisions estiguin perfectament compensades i consensuades. També és important que vegin que la relació és sana, que la parella respecta els seus espais, que resol les diferències a través del diàleg i que està formada per persones lliures i independents que han decidit tenir una relació amorosa compartida i sana. I també han d’entendre que, quan les coses no funcionen, la parella pot trencar la relació i continuar cadascú amb la seva vida.\nI en concret, amb les nenes, què hem de fomentar? Com les podem apoderar?\nHem d’eliminar la idea que les nenes han de ser dòcils, complaents, i que han de portar-se com a «senyoretes». Per això, és bo fomentar l’autoestima, la diversitat de models de dona i nena, l’assertivitat i aprendre a dir «no», l’autonomia, la independència, el lideratge, la valentia i l’esperit de lluita. Hem d’ensenyar-los a aprendre a gestionar la frustració i les tècniques de negociació.\nI els nens, com els apoderem?\nTambé és fonamental educar els nens perquè aprenguin que hi ha molts tipus de masculinitats i moltes maneres de ser. Els nens no han de ser forts ni poderosos sempre. Als nens cal ensenyar-los tècniques de negociació i resolució de conflictes perquè mai utilitzin la violència per resoldre un conflicte. A més, cal fomentar la comunicació, ensenyar-los a expressar els seus sentiments i emocions, ensenyar-los empatia, a ser autònoms, a responsabilitzar-se de les feines de casa, a ser generosos amb el seu temps i els seus espais i a no ser narcisistes. També hem d’ensenyar-los referents de nenes i dones diverses, i una de les coses més importants: ensenyar-los a respectar les nenes i les dones, les seves opinions, el seu espai i les seves decisions.\nA la majoria de nenes els encanta disfressar-se de princesa, i als nens, de superheroi. Això ens ha de preocupar com a pares?\nNo. El que ens ha de preocupar és que si els nostres fills no juguen mai a casetes ni a nines, ni les nostres filles no van més enllà de les princeses i de jugar amb nines. Estem perpetuant els rols i els estereotips de sempre, i si seguim així, la nostra societat continuarà sense avançar en qüestions d’igualtat. El joc és un model de conducta i actuació per als nens i les nenes. A través del joc, reprodueixen comportaments que els interessen ara i en el futur. Per tant, si els nostres nens no els interessen les nines ni les casetes, difícilment assumiran com a propi aquest rol quan siguin grans. I si les nostres nenes no juguen a ser superheroines i exploradores, els costarà tenir grans ambicions en el futur. Però no només ens hem de fixar en els jocs: hem de potenciar que els nens s’ocupin de les feines de casa i fomentar en les nenes inquietuds allunyades del seu rol de nena, perquè vegin que tenen disponibles totes les opcions.\nCom a pares, com podem lluitar contra els estereotips de gènere que influeixen en els nens i les nenes des de molt petits?\nHem de forçar un canvi de rols. Mostrar-los les màximes opcions possibles perquè decideixin amb una llibertat real. Als nens se’ls acostuma a oferir pilotes i a les nenes nines, per això hem d’invertir el rol, perquè les nostres nenes i els nens tinguin totes les opcions possibles al seu voltant, i creguin de debò que les nenes poden jugar a futbol i els nens a nines.\nCreus que com a societat hem avançat en aquest sentit? O els nens actuals, com que tenen accés a molta més informació que la nostra generació, els arriben amb més força aquests estereotips?\nPer descomptat, no hem avançat prou perquè el masclisme encara és viu i fins i tot ha empitjorat, ho estem veient en els adolescents actuals. Hem de ser conscients que la societat necessita canviar de debò la forma amb la qual eduquem els nostres fills i filles i canviar els referents que reben de la cultura, la publicitat i els mitjans. Hem de fer autocrítica i començar a solucionar el masclisme i el sexisme que pateixen les nenes i dones.\nI els mestres, com poden «educar en el feminisme»?\nVisibilitzant les aportacions que han fet les dones en diferents àmbits com la ciència, la literatura i la història, i trencant els estereotips a l’hora de plantejar activitats, exemples; en els recursos, utilitzant un llenguatge inclusiu que les anomeni també a elles; fent servir un sistema de quotes a l’hora de plantejar activitats, perquè noies i nois es barregin, i interactuïn; en educació física, forçar la ruptura d’estereotips perquè el futbol no sigui un monopoli dels nens ni la gimnàstica artística de les nenes. Intentar no fer grups de nenes contra nens, ni balls on nenes i nens tinguin papers diferenciats. Controlar els espais al pati i a les aules, perquè els nens no s’apropiïn d’espais aliens ni les nenes cedeixin espais propis, tant físics com verbals. Encara hi ha molts àmbits en què cal millorar.\nVolia ser escriptora i pintora, ho tenia claríssim. Fa temps que vaig descartar ser pintora. Però per escriure ficció, potser encara hi soc a temps.


La CEA defensa la construcció d'una via alternativa amb França a\nLa CEA defensa la construcció d'una via alternativa amb França a la zona de la Solana del Pas de la Casa\nLa Confederació Empresarial (CEA) valora els acords i les obres que es faran per evitar tallar la carretera amb França a l'hivern quan hi ha risc d'allau, però segueix reclamant una via alternativa\nEl president de la patronal, Gerard Cadena, ha explicat que la possibilitat de construir una nova carretera a la zona de la Solana, en terreny andorrà, i fins a l'Ospitalet solucionaria una part del problema.\nUna via, per entendre'ns, que s'hauria de construir a l'altre costat de muntanya on és ara. La via es podria construir en terreny andorrà en un 90%. S'hauria de determinar qui costejaria els 200 metres restants fins a la població francesa.\nUna possibilitat que el ministre de Territori, Víctor Filloy, té en compte i que forma part de l'estudi de desenclavament d'Andorra que es vol tenir enllestit la tardor del 2022, que inclou també l'arribada del tren per millorar els accessos tant des del nord com des del sud.\nEl túnel de protecció de l'RN-20 per evitar talls de carretera a l'hivern, el 2025


Cullera lidera el nombre de platges excel·lents en la província | Cullera\nEl municipi obté quatre certificats de qualitat per a Sant Antoni, el Racó, los Olivos, l'Escollera, Cap Blanc i Far\nLes platges de Cullera estan al màxim nivell. Sis d'elles han sigut acreditades hui amb diferents certificats de qualitat. Este matí la directora general de Turisme, Raquel Huete, ha lliurat a l'alcalde de la localitat, Jordi Mayor, estos distintius en l'acte de les banderes Qualitur 2017, celebrat en l'Hotel Sicania de la capital turística de la Ribera.\nConcretament, Cullera ha renovat l'ISO 9001, l'ISO 14001, la Q de Qualitat i l'EMAS. Les platges certificades són la de Sant Antoni, el Racó, los Olivos, l'Escollera, Cap Blanc i el Far. En la província de València, el municipi riberenc és el que lidera les poblacions turístiques en este camp.\nMayor s'ha mostrat satisfet pel lideratge de Cullera i ha posat en relleu els esforços que està duent a terme l'ajuntament per a millorar els servicis en el que és el major aparador turístic de la població.\nEl primer edil ha destacat l'ampliació del servici de socorrisme durant els dos últims anys així com la creació d'un nou punt accessible este estiu que convertix Cullera en una de les localitats costaneres líder en la facilitació de l'accés a les platges a les persones amb mobilitat reduïda.\nAl mateix temps, s'ha compromés a seguir incrementant els esforços «perquè el sector turístic va vent en popa i és la nostra obligació posar tots els recursos disponibles per a reforçar les bones xifres que avalen la gestió que estem duent a terme», ha dit l'alcalde davant els càrrecs públics presents i representants del món empresarial de Cullera.\nA l'acte també han assistit el regidor de Platges, Salva Tortajada; el responsable de Medi ambient, Hugo Font i l'edil de Turisme, Javier Cantos.\nUn total de 35 municipis s'han donat cita en el lliurament de banderes organitzat per l'Agència Valenciana de Turisme; representen el 51 % de les localitats costaneres. La valenciana és la segona comunitat autònoma amb major nombre de platges certificades amb un total de 109 certificats en 175 platges.


Pere Navarro defensa la presència de Rangel a l'acte de Societat Civil Catalana - VilaWeb\nDivendres 02.05.2014 13:11\nPere Navarro defensa la presència de Rangel a l'acte de Societat Civil Catalana\nDiu que hi va anar en representació del PSC\nEl primer secretari del PSC, Pere Navarro, ha defensat que el diputat al congrés espanyol Joan Rangel assistís la setmana passada a l'acte de presentació de la plataforma unionista Societat Civil Catalana. El corrent crític del PSC, Avancem, havia criticat la presència de Rangel a l'acte, juntament amb membres del PP, Ciutadans, UPyD i Vox, i va havia retret que el partit sancionés i expulsés de la direcció Fabián Mohedano per haver assistit a un acte d'ERC en favor del dret de decidir.\nEn declaracions a l'agència EFE, Navarro defensa la presència de Rangel a l'acte de presentació de la plataforma i ho diferencia de l'assistència de Mohedano a l'acte d'ERC. Així, argumenta que Rangel hi va anar en representació del partit, i no a títol individual, com havia fet Mohedano. I també destaca que Societat Civil Catalana no es presenta a les eleccions, a diferència d'ERC.\nUn fundador de Societat Civil Catalana és un carlí que homenatja la División Azul


"El que senten les nostres filles pel futbol és passió"\nAquestes dues mares de jugadores relaten com viuen les seves filles l'afició a l'esport rei\nDona, cunyada i tia de futbolistes. Quan Alicia Requena (44) va saber que els seus dos nadons serien nenes va sospirar alleujada amb la idea de caps de setmana sense partit. La professora de l’acadèmia de ball estava encantada amb laLaia, la més gran, que de seguida va mostrar maneres. La Noa, en canvi, no hi tenia cap interès. "Ella va néixer amb una pilota als peus i sota de l’uniforme de l’escola, es posava la samarreta de Messi. El que sent és passió", explica la seva mare.\nMaría López (43), a qui li va passar una cosa semblant, assenteix. El seu germà jugava a futbol i la família l’arrossegava a ella diumenge sí i diumenge també a veure el partit. "Mai de la vida m’hauria plantejat jugar a futbol ni passar-me la vida d’estadi en estadi com ara", riu. La vida, que fa moltes voltes, va voler que les seves dues filles, la Judith (12) i la Mireia (8), fossin futbolistes entusiastes. "No vols cols, dos plats", diu fent broma.\n"Hi ha nois que\nque una noia\ndiu María López,\nmare de la Judit\nh i la Mireia\nQuatre anys poden marcar un món de diferència. Una vegada, uns nens van fer caure la Judith a terra en el partidet del pati perquè no pogués jugar. Resultat, un esquinç per a ella i prohibició de jugar durant diverses setmanes per a tots ells. "Hi ha nens que no entenen que una nena vulgui jugar. Segurament són nens que senten comentaris a casa contra les noies", reflexiona la María.\nLa Mireia ho ha tingut més fàcil. Ningú li ha discutit que vulgui jugar. Als tres anys preferia el Canal Barça als dibuixos animats i, des de sempre, aprofitava qualsevol oportunitat per jugar a futbol. "Era tan petita entre les jugadores grans...", s’entendreix la seva mare.


2 El Mixu Mixu i el superadob\n4 La Rita Pinyada: El lloc perfecte\n6 Juguem! Sant Jordi i el drac\n8 La cançó: Aprèn a comptar\n10 Què em passa? Em sento frustrat\n12 Fixa-t’hi bé: La carbassa\n14 El conte: La reina del bosc\n18 La natura: Les zebres\n24 La cuina: Cuscús de colors\n28 En Jan de l’Os es fa el llit\nTothom s’enrabia quan les coses no li surten bé! Mireia Roig ens explica per què ens sentim frustrats i què podem fer-hi.\nEns encanta la música! Per això hem demanat a Glòria Gorchs que ens recomani llibres sobre música.


La novena edició de la Cursa de la Dona de Gandia supera les 8.100 inscripcions\nLa regidora d'Esports de l'Ajuntament de Gandia, Lydia Morant i el president del Club Atletisme Safor Delikia, Vicent Boscà, han comparegut avui davant els mitjans de comunicació per informar de les últimes novetats de la novena edició de la Cursa de la Dona de Gandia que se celebrarà aquest diumenge a la nostra ciutat. La present edició ha aconseguit superar les 8.100 inscripcions.\nLydia Morant ha destacat l'alta participació de la prova que tindrà eixida i arribada a l'Avinguda de les Esclaves i el traçat discorrerà en Benipeixcar, centre de Gandia i Benirredrà sobre una distància de 5,9 quilòmetres. La regidora ha informat que la recollida de dorsals es podrà fer demà (18.30 a 21:00) i dissabte (10:00 a 14:00 i de 17:00 a 21:00) al Centre comercial la Vital i el mateix dia de la prova (09.00 a 10.30) davant de la línia d’eixida.\nLa regidora també ha incidit en el caràcter solidari de la prova, ja que 1 € de cada inscripció serà destinat al projecte Motiva't que es realitza des de l'hospital Francesc de Borja amb la finalitat de fomentar la investigació contra el càncer de mama en les dones.\nFinalment Morant ha aclarit que és una prova que té dues vessants. Una competitiva i una altra lúdica, ja que "la Cursa de la Dona s'ha convertit en un referent per a totes les dones de Gandia i la comarca convertint aquest dia en una festa”.\nEl president del Club Atletisme Safor Delikia, Vicent Boscà, ha explicat que "vam començar a organitzar la prova amb molta il•lusió i hem arribat a la conclusió que la Cursa de la Dona s'ha convertit en un sentiment per a la ciutat que aporta felicitat a totes les dones participants. Per a nosaltres és un orgull que aquest esdeveniment haja arribat a ser tan important, llevant les grans ciutats, podem dir que és una de les carreres de dones més importants a escala nacional i l'any passat vam ser la prova que més va recaptar en l'àmbit d'Espanya per donar-lo a un projecte solidari a l'haver recollit prop de 25.000€”.\nBoscà ha volgut agrair a l'Ajuntament de Gandia "la seua col•laboració tot i els problemes econòmics que travessa el consistori, a l'Ajuntament de Benirredrà per la seua ajuda organitzativa i els voluntaris que aporten de la mateixa manera que l'Associació de Veïns de Benipeixcar, sense els quals no podríem posar en marxa la prova”.\nEn total seran prop de 200 voluntaris als quals caldrà afegir els membres de la Policia Local, Creu Roja i Protecció Civil. Com a curiositats de la prova, Boscà a destacat que hi ha 25 dones que fan anys aquest dia o que la dona més gran correrà la prova amb 91 anys (Clara Lurbe) i la més jove (Martina Pavia) va néixer durant el mes de març d'aquest mateix any. A més participaran dones d'Estats Units, França i de pràcticament totes les comunitats autònomes.


Tres empreses presenten la seva oferta per fer-se càrrec del bar del Prat del Roure - Altaveu el diari digital d'Andorra\n04/09/2018 (09:30 CET)\nEl comú d’Escaldes ha rebut tres propostes diferents de tres empreses que pretenen fer-se càrrec de la concessió del bar del Prat del Roure. Una de les propostes l’haurien fet els actuals explotadors de l’establiment, que es considera molt ben situat i amb una alta rendibilitat. La corporació escaldenca hauria de procedir a l’adjudicació de l’espai durant el mes d’octubre. La concessió és per vuit anys malgrat que el plec de condicions estipula tot un seguit de causes per les quals el comú podria recuperar l’espai.\nL’edicte que regulava les bases per concórrer al concurs es va acordar el primer dia d’agost i el termini per presentar les ofertes finalitzava aquest dilluns. El comú haurà de valorar entre les tres ofertes, que no podien ser inferiors als 10 euros el mes per cadascun dels 266,89 metres quadrats que té l’espai a concessionar. I que actualment exploten els antics responsables del desaparegut establiment La Paella.\nCom és tradicional en la immensa majoria de concursos, les propostes s’havien de presentar dividides en dos sobre, un que conté la documentació administrativa i un altre que incorpora la oferta econòmica més altres qüestions de naturalesa similar, com en aquest cas un xec per valor de 25.500 euros per fer-se càrrec del cost amb què està valorat, segons un peritatge, el material amb què els actuals concessionaris han equipat l’establiment més enllà del que ja hi havia disposat el comú.